珰败，抚畿南，厉兵秣马，选边将尤岱等标下，勤王檄诏下，即抵彰义门外，上嘉劳之。移军通州，会三屯将杨肇基告急，不俟朝命，遣将白腾蛟赍火器斯助之，城得不拔。大司马疏其功第一，晋兵部左侍郎，节制各镇援兵。涿督时有觊恒山节者，蜚语潜齮之，遂镌秩归。闭门教子孙，于崇祯十一年（1638年）九月初四日终。兄弟五人，俱同胞，三进士、一乡举、一贡士，长解经雅，次即经传，三解经邦，四解经达，五解经絃，称一时间气。